Sommer in die openingstoneel word dit duidelik dat die skoonheid van Benoni nie in die rol is om haar skoonheid ten toon te stel nie.
Aileen besluit om werk te soek, en dis hier waar mens eintlik agterkom hoe sosiaal en emosioneel onvolwasse sy op haar ouderdom was. Ook noem sy dat sy op dertien reeds skool verlaat het en n kind laat aanneem het. Sy besef as n jong kind dat niemand na haar luister nie; sy vertel haar pa van die nagmerrie wat haar lewe in daardie stadium is, net om verder gestraf te word. Sy aanvaar konstant verantwoordelikheid vir ander se probleme en probeer om op haar manier drome vir ander te laat waar word in ruil vir die liefde wat sy nooit ontvang het nie. Sy is oortuig daarvan dat Selby lief is vir haar, en uiteindelik was dit natuurlik haar end.
Deur die hele film is sy soekend, net op soek na erkenning vir iets, vir haar, dat sy daar is en bestaan. Haar beste vriend, wat maar geduldig wag vir die huur wat sy skuld, en drankies en kos aanbied, het haar nie eens in haar uur van nood te hulp gesnel nie. Sy het hom so onskuldig vertrou dat sy nie kon agterkom hoe skielik hy van baken na ligtoring verander het nie.